CELEX: 32018D1732
Language: hu
Date: 2018-10-30 00:00:00
Title: A Bizottság (EU) 2018/1732 végrehajtási határozata (2018. október 30.) az „Európai Lemezmegfigyelő Rendszer” európai kutatási infrastruktúra-konzorcium (EPOS ERIC) létrehozásáról (az értesítés a C(2018) 7011. számú dokumentummal történt) (EGT-vonatkozású szöveg.)

16.11.2018   
               
               
                  HU
               
               
                  Az Európai Unió Hivatalos Lapja
               
               
                  L 288/10
               
            
         A BIZOTTSÁG (EU) 2018/1732 VÉGREHAJTÁSI HATÁROZATA
         (2018. október 30.)
         az „Európai Lemezmegfigyelő Rendszer” európai kutatási infrastruktúra-konzorcium (EPOS ERIC) létrehozásáról
         
            
               (az értesítés a C(2018) 7011. számú dokumentummal történt)
            
         
         (Csak az angol, dán, francia, görög, holland, német, olasz, portugál és szlovén nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendeletre (1) és különösen annak 6. cikke (1) bekezdésének a) pontjára,
         mivel:
         
                     (1)
                  
                  
                     Belgium, Dánia, Franciaország, Hollandia, Norvégia, Olaszország, Portugália, Szlovénia és az Egyesült Királyság felkérte a Bizottságot az „Európai Lemezmegfigyelő Rendszer” európai kutatási infrastruktúra-konzorcium (EPOS ERIC) létrehozására. Görögország, Izland és Svájc úgy döntött, hogy kezdetben megfigyelőként fog részt venni az EPOS ERIC munkájában. E tagállamok megállapodtak abban, hogy az EPOS ERIC fogadó tagállama Olaszország lesz.
                  
               
                     (2)
                  
                  
                     Mivel az Egyesült Királyság 2017. március 29-én bejelentette az Unióból való kilépésre irányuló szándékát, az Európai Unióról szóló szerződés 50. cikke értelmében a kilépési megállapodás dátumától kezdődően, illetve ennek hiányában a bejelentéstől számított két év elteltével a Szerződések többé nem alkalmazandók az Egyesült Királyságra, kivéve, ha az Európai Tanács az Egyesült Királysággal egyetértésben ennek a határidőnek a meghosszabbításáról határoz. Így a kilépésről rendelkező megállapodás előírásainak sérelme nélkül a kilépés időpontjától fogva az Egyesült Királyság a 723/2009/EK rendelet 2. cikke b) pontja szerinti harmadik országnak tekintendő e végrehajtási határozat értelmezésében.
                  
               
                     (3)
                  
                  
                     A 72/2015 EGT vegyes bizottsági határozat (2) belefoglalta az Európai Gazdasági Térségről szóló megállapodásba a 723/2009/EK rendeletet.
                  
               
                     (4)
                  
                  
                     A Bizottság a 723/2009/EK rendelet 5. cikkének (2) bekezdése értelmében elbírálta a kérelmet, és megállapította, hogy az megfelel a rendelet követelményeinek.
                  
               
                     (5)
                  
                  
                     Az e határozatban előírt intézkedések összhangban vannak a 723/2009/EK rendelet 20. cikkével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            
               (1)   Létrejön az „Európai Lemezmegfigyelő Rendszer” európai kutatási infrastruktúra-konzorcium (EPOS ERIC).
            
            
               (2)   Az EPOS-ERIC alapszabályának alapvető elemeit a melléklet határozza meg.
            
         
         
            2. cikk
            Ennek a határozatnak a Belga Királyság, a Dán Királyság, a Francia Köztársaság, a Görög Köztársaság, a Holland Királyság, Izland, Nagy-Britannia és Észak-Írország Egyesült Királysága, a Norvég Királyság, az Olasz Köztársaság, a Portugál Köztársaság, a Svájci Államszövetség és a Szlovén Köztársaság a címzettje.
         
         
            Kelt Brüsszelben, 2018. október 30-án.
            
               
                  a Bizottság részéről
               
               Carlos MOEDAS
               
                  a Bizottság tagja
               
            
         
         
            (1)  HL L 206., 2009.8.8., 1. o.
         
         
            (2)  Az EGT Vegyes Bizottság 72/2015 határozata (2015. március 20.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2016/755] (HL L 129., 2016.5.19., 85. o.).
      
      
         
            MELLÉKLET
            
               AZ EPOS ERIC ALAPSZABÁLYÁNAK ALAPVETŐ ELEMEI
            
            Az EPOS ERIC alapszabályának alábbi cikkei és azok bekezdései a 723/2009/EK tanácsi rendelet 6. cikke (3) bekezdésének megfelelően meghatározzák az alapvető elemeket.
            1.   Feladatok és tevékenységek
            
            (az EPOS ERIC alapszabályának 3. cikke)
            
                     
                        1.
                     
                     
                        Az EPOS ERIC fő feladata a decentralizált európai lemezmegfigyelő rendszer létrehozása és működtetése, hatékony irányítási keret biztosítása a tematikus alapszolgáltatások (Thematic Core Services, TCS) integrálásának és koordinálásának előmozdítása érdekében, valamint az integrált alapszolgáltatásokhoz (Integrated Core Services, ICS) az irányítás kiépítése és biztosítása.
                     
                  
                     
                        2.
                     
                     
                        Az EPOS ERIC a következő tevékenységeket végzi:
                        
                                    a)
                                 
                                 
                                    a tematikus alapszolgáltatások rendelkezésre bocsátása az EPOS-hoz hozzájáruló különböző közösségek számára;
                                 
                              
                                    b)
                                 
                                 
                                    a tematikus alapszolgáltatások koordinálása az EPOS ERIC-en belül, a jogi, irányítási és pénzügyi szempontokra és az integrált alapszolgáltatásokhoz való technikai kapcsolódásra kiterjedően;
                                 
                              
                                    c)
                                 
                                 
                                    az integrált alapszolgáltatások fejlesztése az interoperabilitás, az adatgazdálkodás és a szolgáltatásokhoz való hozzáférés biztosítása céljából;
                                 
                              
                                    d)
                                 
                                 
                                    az EPOS megvalósításának összehangolása a nemzeti prioritásokkal és stratégiákkal;
                                 
                              
                                    e)
                                 
                                 
                                    az EPOS integrálása a világszintű tudományos közösségbe az EPOS-szolgáltatások fejlesztése érdekében;
                                 
                              
                                    f)
                                 
                                 
                                    annak biztosítása, hogy az új kutatási infrastruktúra eredményei teljeskörűen hasznosításra kerüljenek;
                                 
                              
                                    g)
                                 
                                 
                                    a képzés, a tájékoztatás és a nemzetközi együttműködés ösztönzése;
                                 
                              
                                    h)
                                 
                                 
                                    részvétel az uniós finanszírozású projektekben;
                                 
                              
                                    i)
                                 
                                 
                                    minden egyéb olyan kapcsolódó tevékenység, amely céljainak teljesítéséhez szükséges.
                                 
                              
                  
                     
                        3.
                     
                     
                        Az EPOS ERIC fő feladatát profitszerzési cél nélkül látja el. Az EPOS ERIC korlátozott körben gazdasági tevékenységet is folytathat, amennyiben az szorosan kapcsolódik fő feladatához, és nem akadályozza annak végrehajtását.
                     
                  
                     
                        4.
                     
                     
                        Az EPOS ERIC a gazdasági tevékenységének költségeiről és bevételeiről külön vezet könyvelést; e tevékenysége kapcsán piaci árakat, vagy ha ezek nem határozhatók meg, a teljes költség észszerű árréssel megnövelt értékével megegyező árakat számít fel. Erre a tevékenységre az adómentességek nem terjednek ki.
                     
                  2.   Az EPOS ERIC székhelye
            
            (az EPOS ERIC alapszabálya 2. cikkének (3) bekezdése)
            Az EPOS ERIC alapszabály szerinti székhelye Róma (Olaszország).
            3.   Elnevezés
            
            (az EPOS ERIC alapszabálya 2. cikkének (1) bekezdése)
            A 723/2009/EK rendelet alapján európai kutatási infrastruktúra-konzorcium (ERIC) formájában létrejön az „Európai Lemezmegfigyelő Rendszer” európai kutatási infrastruktúra-konzorcium (a továbbiakban EPOS-ERIC).
            4.   A működés időtartama
            
            (az EPOS ERIC alapszabályának 26. cikke)
            Az EPOS ERIC kezdetben húsz évig működik. Ezt az időszakot a közgyűlés kétharmados többséggel meghosszabbíthatja.
            5.   Megszüntetés
            
            (az EPOS ERIC alapszabályának 27. cikke)
            
                     
                        1.
                     
                     
                        Az EPOS-ERIC megszüntetéséről a közgyűlés az alapszabály 10. cikkével összhangban határoz.
                     
                  
                     
                        2.
                     
                     
                        Az EPOS ERIC indokolatlan késedelem nélkül, de legkésőbb a megszüntető határozat elfogadását követő tíz napon belül értesíti az Európai Bizottságot a határozatról.
                     
                  
                     
                        3.
                     
                     
                        Az EPOS ERIC tartozásainak kiegyenlítése után fennmaradó eszközökön a tagok az EPOS ERIC-hez az alapszabály 9. cikke alapján nyújtott éves hozzájárulásaik halmozott összegével arányosan osztoznak.
                     
                  
                     
                        4.
                     
                     
                        Az EPOS ERIC-nek a megszüntetési eljárás lezárását követően indokolatlan késedelem nélkül, és minden esetben tíz napon belül értesítenie kell a Bizottságot.
                     
                  
                     
                        5.
                     
                     
                        Az EPOS ERIC azon a napon szűnik meg, amikor az Európai Bizottság a megfelelő hirdetményt az Európai Unió Hivatalos Lapjában közzéteszi.
                     
                  6.   Felelősség
            
            (az EPOS ERIC alapszabályának 18. cikke)
            
                     
                        1.
                     
                     
                        Az EPOS ERIC felelős a tartozásaiért.
                     
                  
                     
                        2.
                     
                     
                        A tagok nem viselnek együttes felelősséget az EPOS ERIC tartozásaiért. A tagoknak és az állandó megfigyelőknek kizárólag az alapszabály 9. cikkének megfelelően az EPOS ERIC számára nyújtott hozzájárulásuk erejéig van helytállási kötelezettségük annak tartozásaiért.
                     
                  
                     
                        3.
                     
                     
                        Az EPOS ERIC a kiépítésével és működtetésével összefüggő kockázatokra megfelelő biztosítást köt.
                     
                  7.   Hozzáférési politika
            
            (az EPOS ERIC alapszabályának 19. cikke)
            
                     
                        1.
                     
                     
                        Az EPOS ERIC adathozzáférési politikája a nyilvános adatokat illetően bevált, például az Európai Unió által meghatározott nemzetközi módszerekhez igazodva, az adatok tulajdonosainak jogait elismerve kerül kidolgozásra.
                     
                  
                     
                        2.
                     
                     
                        Az EPOS ERIC feladata a kutatás megkönnyítése és – rendes körülmények között – a kutatási adatokhoz, adattermékekhez, szolgáltatásokhoz és szoftverekhez való, a FAIR-elveknek megfelelő nyílt hozzáférés ösztönzése.
                     
                  
                     
                        3.
                     
                     
                        Az adatmegosztásra vonatkozó politikák és a fizikai hozzáférésre vonatkozó szabályok különbözősége esetén az EPOS ERIC támogatja a nyitottság kultúráját és az állami kutatási közösségeken belüli, a tagok és megfigyelők közötti, valamint az azon túlnyúló megosztást. A hozzáférésnek az EPOS ERIC végrehajtási szabályaiban meghatározott kritériumoknak, eljárásnak és feltételeknek megfelelő nyílt hozzáférés elvein kell alapulnia.
                     
                  
                     
                        4.
                     
                     
                        Az eljárásokat és értékelési kritériumokat nyilvánosan elérhetővé kell tenni az EPOS ERIC honlapján.
                     
                  8.   Tudományos értékelési politika
            
            (az EPOS ERIC alapszabályának 20. cikke)
            Az EPOS ERIC tevékenységét egy, a közgyűlés által kinevezett, legkiválóbb nemzetközi külső értékelőkből álló független testület ötévente értékeli; a testület hajtja végre az EPOS ERIC tevékenységeinek tudományos értékelését.
            9.   Terjesztési politika
            
            (az EPOS ERIC alapszabályának 21. cikke)
            
                     
                        1.
                     
                     
                        Az EPOS ERIC szorgalmazza, hogy a kutatók kutatási eredményeiket az EPOS ERIC-en keresztül nyilvánosan hozzáférhetővé tegyék.
                     
                  
                     
                        2.
                     
                     
                        Az EPOS ERIC a célközönség eléréséhez számos csatornát, például internetes portált, hírlevelet, műhelytalálkozókat, konferenciákon való megjelenést, folyóiratokban és napilapokban közzétett cikkeket vesz igénybe.
                     
                  10.   Szellemitulajdon-jogok
            
            (az EPOS ERIC alapszabályának 22. cikke)
            
                     
                        1.
                     
                     
                        A „szellemi tulajdon” fogalma az 1967. július 14-én aláírt, a Szellemi Tulajdon Világszervezetét létrehozó egyezmény 2. cikke szerint értendő.
                     
                  
                     
                        2.
                     
                     
                        Az EPOS ERIC adataihoz kapcsolódó szellemitulajdon-jogok és az EPOS ERIC tevékenységeinek keretében nyert és kifejlesztetett egyéb tudás annak a jogalanynak vagy személynek a tulajdona, amely, illetve aki azt előállította.
                     
                  
                     
                        3.
                     
                     
                        A szellemi tulajdon tagok, illetve képviselő jogalanyok közötti cseréjére és integrálására a közgyűlés által jóváhagyott végrehajtási szabályok vonatkoznak. A végrehajtási szabályokban a kicserélt adatokkal kapcsolatos titoktartás szabályait is rendezni kell.
                     
                  
                     
                        4.
                     
                     
                        A kizárólag az EPOS ERIC által finanszírozott tevékenységek eredményeként létrejövő szellemi tulajdon az EPOS ERIC tulajdonát képezi.
                     
                  
                     
                        5.
                     
                     
                        Az EPOS ERIC köteles teljesíteni az adatvédelem és a magánélet védelme területén irányadó jogszabályi rendelkezéseket.
                     
                  11.   Foglalkoztatáspolitika
            
            (az EPOS ERIC alapszabályának 23. cikke)
            
                     
                        1.
                     
                     
                        Az EPOS ERIC foglalkoztatáspolitikáját annak az országnak a joga szabályozza, amelyben az adott munkavállaló foglalkoztatása történik.
                     
                  
                     
                        2.
                     
                     
                        Az EPOS ERIC munkaerő-kiválasztási eljárásai, munkaerő-felvétele és a munkaerő foglalkoztatása az átláthatóság, a megkülönböztetésmentesség és az esélyegyenlőség elvének tiszteletben tartásával történik. Az EPOS ERIC állásajánlatait nyilvánosan meghirdeti.
                     
                  12.   Beszerzéspolitika
            
            (az EPOS ERIC alapszabályának 24. cikke)
            
                     
                        1.
                     
                     
                        Az EPOS ERIC a beszerzési pályázatokra jelentkezőket és az ajánlattevőket egyenlő és megkülönböztetésmentes bánásmódban részesíti. Az EPOS ERIC beszerzéspolitikája tiszteletben tartja az átláthatóság, a megkülönböztetésmentesség és a versenyalapúság elvét. A beszerzések keretében alkalmazandó részletes eljárásokat és kritériumokat a végrehajtási szabályokban meg kell határozni.
                     
                  
                     
                        2.
                     
                     
                        A tagok és a megfigyelők az EPOS ERIC tevékenységeivel kapcsolatos beszerzéseket oly módon hajtják végre, hogy kellő figyelmet fordítanak az EPOS ERIC igényeire, a technikai követelményekre és a megfelelő szervek által kiadott specifikációkra.